SPVI กำไรปี 61 โต 48% รับรายได้ขายพุ่งกระฉูด จ่อปันผล 0.06 บ. XD 28 ก.พ.นี้
SPVI กำไรปี 61 โต 48% มาที่ 45.22 ลบ. จากปีก่อนกำไร 30.47 ลบ. รับรายได้ขายพุ่งกระฉูด จ่อปันผล 0.06 บ. XD 28 ก.พ.นี้ จ่าย 22 เม.ย.62
13 ก.พ. 2562

บริษัท เอส พี วี ไอ จำกัด (มหาชน) หรือ SPVI รายงานผลการดำเนินงานประจำปี 2561 (รวมบริษัทย่อย) สิ้นสุดวันที่ 31 ธ.ค. 61 ดังนี้

โดยผลการดำเนินงานประจำปี 2561 มีกำไรเพิ่มขึ้น เนื่องจากบริษัทมีรายได้จำนวน 2.59 พันล้านบาท เพิ่มขึ้น 495.27 ล้านบาท หรือคิดเป็น 23.63% เป็นผลมาจากรายได้จากการขายสินค้าเพิ่มขึ้น หลังการเพิ่มช่องทางจำหน่ายสินค้าและมีผลิตภัณฑ์รุ่นใหม่
นอกจากนี้บริษัทประกาศจ่ายปันผลจากงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 เป็นเงินสด 0.06 บาท กำหนดขึ้นเครื่องหมาย XD วันที่ 28 ก.พ.2562 และกำหนดจ่ายเงินวันที่ 22 เม.ย.2562